Forslag til RÅDETS FORORDNING om ændring af forordning (EF) nr. 1334/2000 om en fællesskabsordning for kontrol med udførslen af produkter og teknologi med dobbelt anvendelse

(forelagt af Kommissionen)

BEGRUNDELSE

I henhold til Rådets forordning (EF) nr. 1334/2000 af 22. juni 2000 skal produkter med dobbelt anvendelse (herunder software og teknologi) underkastes en effektiv kontrol, når de udføres fra Fællesskabet.

I henhold til artikel 21 i forordning (EF) nr. 1334/2000 kræves der tilladelse til overførsel inden for Fællesskabet af produkter med dobbelt anvendelse, der er opført på listen i bilag IV. Dette bilag omfatter navnlig produkter, der er underlagt kontrol inden for rammerne af bestemmelserne for Gruppen af Leverandører af Nukleart Materiale og Wassenaar-arrangementet.

De politiske forpligtelser, som EU's medlemsstater har indgået i forbindelse med Gruppen af Leverandører af Nukleart Materiale og Wassenaar-arrangementet, skal respekteres under nøje hensyntagen til principperne i fællesskabsretten, navnlig EF-traktaten og Euratom-traktaten. Disse to traktater indeholder princippet om frie varebevægelser inden for Fællesskabet, som produkter med dobbelt anvendelse også er underlagt.

Bilag IV i forordning (EF) nr. 1334/2000 udgør en undtagelse fra princippet om fri bevægelighed inden for Fællesskabet for produkter med dobbelt anvendelse. Denne undtagelse skyldes navnlig politiske forpligtelser, som medlemsstaterne har indgået, samt de pågældende produkters følsomhed.

Eftersom der er mindre fare for spredning hvad angår visse af disse produkter, synes der ikke i medfør af forordning (EF) nr. 1334/2000 at være belæg for at føre kontrol med disse produkters bevægelser inden for Fællesskabet.

Dette forslag har ingen finansiel indvirkning på Fællesskabets budget eller for små og mellemstore virksomheder.

Kommissionens forslag:

Ovenstående indebærer, at:

a) 3A002.g.2., 6A001.a.1.b.2., 6A001.a.1.b.3., 6A001.a.1.b.4, 6A001.a.1.b.5., 6A001.a.2.d., 8A002.o.3.a., 8A002.p. og 8D002 i del 1 i bilag IV udgår

b) 1C012.a., 3A201.a., 3A228.c., 6A203.b. og 6E201 i del 2 i bilag IV udgår

c) 1E001 og 3E201 i del 2 i bilag IV affattes således:

- 1E001 : "Teknologi", som i henhold til den generelle teknologinote er påkrævet i forbindelse med "udvikling", eller "produktion" af det under 1C012.b. anførte udstyr og materialer.

- 3E201 : "Teknologi", som i henhold til den generelle teknologinote er påkrævet i forbindelse med anvendelse af udstyr nævnt under 3A228.a., 3A228.b., 3A229, 3A231 eller 3A232.

2002/0085 (ACC)

Forslag til RÅDETS FORORDNING om ændring af forordning (EF) nr. 1334/2000 om en fællesskabsordning for kontrol med udførslen af produkter og teknologi med dobbelt anvendelse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen [1], og

[1] EFT C [...], [...], s. [...].

ud fra følgende betragtninger:

(1) I henhold til forordning (EF) nr. 1334/2000 [2] skal produkter med dobbelt anvendelse (herunder software og teknologi) underkastes en effektiv kontrol, når de udføres fra Fællesskabet.

[2] EFT L 159 af 30.6.2000, s. 1. Forordningen er senest ændret ved forordning (EF) 2432/2001 (EFT L 338 af 20.12.2001, s. 1).

(2) I henhold til artikel 21 i forordning (EF) nr. 1334/2000 kræves der tilladelse til overførsel inden for Fællesskabet af produkter med dobbelt anvendelse, der er opført på listen i bilag IV til ovennævnte forordning. Dette bilag omfatter navnlig produkter, der er underlagt kontrol inden for rammerne af bestemmelserne for Gruppen af Leverandører af Nukleart Materiale og Wassenaar-arrangementet.

(3) De politiske forpligtelser, som EU's medlemsstater har indgået i forbindelse med Gruppen af Leverandører af Nukleart Materiale og Wassenaar-arrangementet, skal respekteres under nøje hensyntagen til principperne i fællesskabsretten, navnlig EF-traktaten og Euratom-traktaten. Disse to traktater indeholder princippet om frie varebevægelser inden for Fællesskabet, som produkter med dobbelt anvendelse også er underlagt.

(4) Bilag IV i forordning (EF) nr. 1334/2000 udgør en undtagelse fra princippet om fri bevægelighed inden for Fællesskabet for produkter med dobbelt anvendelse. Denne undtagelse skyldes navnlig politiske forpligtelser, som medlemsstaterne har indgået, samt de pågældende produkters følsomhed.

(5) Eftersom der er mindre fare for spredning hvad angår visse af disse produkter, synes der ikke i medfør af forordning (EF) nr. 1334/2000 at være belæg for at føre kontrol med disse produkters bevægelser inden for Fællesskabet.

(6) Forordning (EF) nr. 1334/2000 bør ændres i overensstemmelse hermed -

UDSTEDT FØLGENDE FORORDNING:

Artikel 1

I bilag IV til forordning (EF) nr. 1334/2000 foretages følgende ændringer:

1) I del I udgår 3A002.g.2., 6A001.a.1.b.2., 6A001.a.1.b.3., 6A001.a.1.b.4., 6A001.a.1.b.5., 6A001.a.2.d., 8A002.o.3.a., 8A002.p. og 8D002.

2) I del II foretages følgende ændringer:

a) 1C012.a., 3A201.a., 3A228.c., 6A203.b. og 6E201 udgår.

b) 1E001 affattes således:

« 1E001 "Teknologi", som i henhold til den generelle teknologinote er påkrævet i forbindelse med "udvikling" eller "produktion" af det under pkt. 1C012.b. anførte udstyr og materialer. »

c) 3E201 affattes således:

« 3E201 : "Teknologi", som i henhold til den generelle teknologinote er påkrævet i forbindelse med anvendelse af udstyr nævnt under 3A228.a., 3A228.b., 3A229, 3A231 eller 3A232. »

Artikel 2

Denne forordning træder i kraft på femtedagen efter offentliggørelsen i De Europæiske Fællesskabers Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand